Ningshung ta hta awo ganing di htang maja na re ta?
冬季如何预防感冒
时间:2015-02-10 16:11:58 来源:德宏团结报
Awo htang maja lam tsun wa jang, grau madung ai go hkron kap chye ai awo hpe htang maja na lam rai nga ai. Ningshung lado hta go, hkron kap wa chye ai awo prang jong ai aten lado wa rai nga ai hte maren, namtsi hte awo htang maja na hpaji ni mung chye ra ai, ladat ndai ni go sinna tsi htu nna htang maja lam galo ai hta grau akyu rong ai.
Hkron kap chye ai awo go ana ganu ko nna byin kap wa ai ana rai nna, masha lo wa ko hkron kap wa ai masa nga ai hpe ngu ai re. Bai mayu na awo go gaga ana ganu hte byin wa ai bai rai nga ai. Hkron kap chye ana kumla go, machyi masha ni gahtet wa nna, gahtet gatsi shadang 38℃ a lahta de du, bo machyi, hkum ting tsu machyi re lam song nna, gahti, ladi pyik, nyep pru, jahkru re kumla ni go nau n lom nga ai. Bai mayu na awo go nau n gahtet, gahtet shadang 38℃a lawu de sha rai nna, jahkru, anyep pru re lam grau dan nga ai hta n-ga, puba, gashung wa yu, gahtet wa yu rai nga ai.
Namtsi hku nna hkron kap chye ai awo hpe ning nga nna tsun ai, hkron kap awo go masha hkum ko ningtuk rong ai ni hta lo byin chye ai, masha ndai ni go shawoi e kro gahtet ai lam byin ra nna, nong e lawu na kumla ni byin chye ai: N-gup hpye, shinglet gahpro ra, n-gup hkun hkro, man ko shakrui tu, hkyi chyat chyat, hkyi hkye, n-gup n mu, myit gaju galim rai. Ndai zon re masha ni awo htang maja na ladat go: Lagyi ai lusha lo sha nna, ningsing manam ai jap ai lusha koigam na, shat kan hpe makop nna, lusha namta shagrung la, grau nna go kro gatsi wa ai bo namlap simai hte namsi namso lo sha na, ga shadon gyinshau, mahkri sum, wadep langusi, hkrang hpro, n-gyin, hkanghka si(苦瓜), mati re ni lo sha yang mai ai. Sau nau sau ai, htang jahkai tso ai lusha nau n sha na, gahtet wa yu gashung wa yu re shara hkan nga yang, bu hpun palong jat hpun chye ra ai. (Sok gale ai Nhkum Bok)
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn ltg_Latn kac_Latn kac_Latn kac_Latn kac_Latn